ming030890/wiki-yue-high-quality huggingface dataset:
結構主義

結構主義（Structuralism），係社會學上嘅一個流派，側重對結構嘅認識，唔追究對本質嘅了解。代表人物係19世紀尾瑞士語言學家索雪。
結構化學

結構化學（英文：structural chemistry）係化學嘅一門，專研究分子嘅空間結構。
結構力學

結構力學（structural mechanics）係指用力學概念分析同了解人造結構（建築物等）嘅領域。簡單例子有分析一間屋嘅屋頂重量點樣分佈喺啲牆上面。
結構

一個結構（當中構又可以做構；英文：structure）係指一柞相關嘅嘢有組織性噉結合埋一齊做一件物體或者系統，泛指大結構。
結構分析

結構分析（英文：structural analysis）常用於土木工程－包括咗結構工程同建築工程－指個工程師分析一個結構同埋嗰個結構嘅各橛分別受到點樣嘅負荷，以及係分析呢啲負荷會對個結構造成乜嘢影響（例如係會唔會砸冧個結構），對於建設安全嘅結構嚟講不可或缺。

概論
例如想像以下呢個噉嘅簡單結構，個結構係個等邊三角形，個工程師打算用呢個結構嚟撐住啲嘢，個結構要承受一股由上面壓落嚟嘅力，股力嘅大細係  咁多：
由力學上嘅知識（作為分析基礎嘅物理學知識）已知，呢股力會造成一股反作用力。而假設組成個結構嗰啲樑夠嗮硬淨唔會變形（剛體），而且啲節點又夠勁（啲樑唔會走位），噉啲反作用力（、、）會係噉嘅樣（想像啲節點有特殊構造）：
而按物理學上對力嘅知識，如果成個結構企到喺度唔郁（個結構會郁就表示可能會冧），噉啲力加埋嗮係 0，即係話喺  嗰點嘅力可以噉樣想像（ 係沿打戙嗰條軸嘅力， 係沿打橫嗰條軸嘅力，因為個結構係等邊三角形，所以每隻角嘅角度係 60°）：
... 喺另外嗰幾點嘅力可以用同樣嘅道理嚟諗。如是者，個工程師就計到嗮「每條樑會受幾多力」等嘅重要資訊。上述呢個係一個簡化嘅例子：喺現實應用上，大些少嘅建築物會有成千上萬個類似噉嘅結構部件，唔可能人手計嗮。所以廿世紀末以來嘅工程師都會搵電腦模擬幫手，將結構唔同部份之間嘅互動定律組裝成矩陣，然後解方程，得出結構每部分需要受幾多力同會郁幾多，知道成棟嘢會唔會因為噉而有機會冧，俾工程師做「成棟建築物噉樣起得唔得」嘅判斷。
複雜啲嘅工程運算會涉及唔係線性嘅自然定律，呢啲定律加埋日常物件形狀上嘅不規則性，工程運算原則上冇絕對準嘅答案，只能夠將現實處境拆做好多嚿細細個、會彼此互動嘅組件，然後用電腦模擬計個大約啱嘅答案出嚟。呢種做法就叫做有限元分析（finite element method）。
舒力生

舒力生係廣東女演員。佢喺解放軍藝術學院畢業。
舒利亞

舒利亞（Alan Shearer，1970年8月13號—）係英倫紐卡素人，前英格蘭足球代表隊中鋒，另外做過紐卡素足球會臨時領隊。
舒列夫

舒列夫（英文：FC Sheriff Tiraspol）係摩爾多瓦提拉斯堡一間職業足球球會，依家踢緊摩爾多瓦超級足球聯賽。
舒伯特作品 D.839

舒伯特作品 D.839，通常叫  《聖母頌》 或者 《Ave Maria》（德文讀音：/ˈave maˈri:a/；英文讀音：/ˈɒve məˈriːə/；意思係萬福瑪利亞），原題 《艾倫嘅第三首歌》[暫譯]（德文：Ellens dritter Gesang），係由著名奧地利作曲家舒伯特喺1825年春夏期間作嘅一首浪漫詩歌，亦係佢最受歡迎嘅作品之一。
首歌寫嚟係畀人聲加鋼琴表演嘅，歌詞原本係一首德文嘅敍事詩，後來有人填咗聖母經入去，變成而今一般人認識嘅舒伯特 《聖母頌》。
喺廿世紀至廿一世紀初嘅基督教地區，爾首歌有返咁上下文化影響力。首歌有宗教意涵，而且冇咗原詞之後，首歌嘅旋律變成畀人覺得祥和平靜，所以啲人成日都會喺婚禮同喪禮用佢；除此之外，甚至仲有唔少大眾媒體產物（包括電影同電子遊戲）有攞呢首歌做佢哋配樂嘅一部份。

原版 ｢艾倫嘅第三首歌｣
1811年版 《湖中貴婦》 入面畫家筆下嘅女主角艾倫同同佢一齊嘅竪琴手。
《艾倫嘅第三首歌》，又叫 《艾倫之歌III》，係一套七部曲嘅第六部，歌詞出自長篇敍事詩 《湖中貴婦》[暫譯]（德文：Das Fräulein vom See；英文：Lady of the Lake）嘅第3章第29段，標題 ｢獻畀聖母嘅頌歌｣[暫譯]（Hymne an die Jungfrau；英文：Hymn to the Virgin），基本上係一個虛構故仔入面其中一幕嘅台詞，內容係驚慌之下嘅女主角艾倫（Ellen Douglas）向聖母瑪利亞祈禱嗰陣講嘅嘢。因為唱歌嘅人情節上係女仔，歌詞亦講明自己係女仔，所以通常係由女高音唱，再加一件樂器伴奏（喺故仔入面件樂器係豎琴，不過舒伯特寫咗畀鋼琴），不過首歌亦可以齋係器樂，又或者由女高音以外嘅歌手唱。
至於 《湖中貴婦》，就本身係1810年:序蘇格蘭作家 Walter Scott 出版嘅作品（成首詩超過5000行），原作其實係英文，後來被 Adam Storck 譯咗做德文，1819年出版，舒伯特用嘅就係德文版。
舒伯特原先用嘅雖然係德文詞，但係佢喺1826年4月5號出版 《Walter Scott 嘅湖中貴婦入面嘅七首歌》[暫譯]（德文：Sieben Gesänge aus Walter Scotts Fräulein vom See）嗰陣，入面其實有齊德文同英文詞。不過因為詩體其實係不可譯嘅嘢，德文詞同英文詞嘅意思並唔完全對應，喺細節上，出入其實好大。

拉丁文版 ｢聖母頌｣
睇埋：聖母經
《Ave Maria》 樂譜第一頁；伴奏簡化咗做和弦名，印咗嘅係拉丁文版（聖母頌）歌詞
一般人講嘅舒伯特《聖母頌》（又叫 《聖母經》）其實係後人改編嘅作品，即係《艾倫嘅第三首歌》配咗拉丁文詞；拉丁文詞同德文詞其實一啲關係都冇，而係將拉丁文聖母經夾硬填入音樂入面。拉丁文版係喺天主教最常見嘅版本，但係因為其實唔係原作，所以拉丁文版其實有啲怪。
拉丁文版因為只係普通嘅聖母經，冇話特別要搵女高音或者其他女聲唱嘅事；例如舉世聞名嘅意大利男高音巴伐洛堤就喺 1994 年嗰陣公開演唱過呢首歌。

萬福瑪利亞，溫婉嘅處女呀！
請聽小處女二上喺山旮旯三下
硬繃嘅石塊三上向妳求告！二下
禱告實情亦會輕飄到妳身邊。
就算啲衰鬼有幾兇惡，六
我哋都安全瞓到聽朝。五
處女呀！請睇小處女苦惱，
媽媽呀，請聽求妳嘅女啦！
萬福瑪利亞呀！

萬福瑪利亞，冇汚玷嘅妳呀！
當我哋喺爾塊石
度唞，　若果有妳嘅護庇，
爾塊硬石頭亦會好似會變鬆軟。
如妳笑，五上臭石罅都改變六
會似飄起瑰花香氣；五下
聖母呀！請聽阿女嘅哀告！
童貞呀，聽處女仔叫妳啦！
萬福瑪利亞呀！

萬福瑪利亞，冰清嘅處女呀！
天空地下嘅各種妖魔，
妳雙眼亦開恩趕絕嗮，
豈可逗留喺我哋身邊。
平心向我哋主宰恭敬，[暫譯]
神聖慰撫由妳飄降，[暫譯]
處女謙卑向妳恭敬，[暫譯]
求幫父聽阿女禱聲！[暫譯]
萬福瑪利亞呀！
英文歌詞
粵文譯詞

萬福瑪利亞，溫婉嘅少女呀！
請聽小女子禱告！
就算喺荒野你都聽見；
即使係無望你都救到我哋。
有妳照顧，五下就算係放逐、六上
遺棄、辱罵六下都瞓得安全。五上
少女呀！請聽小女子禱告！
媽媽呀，請聽求妳嘅女啦！
萬福瑪利亞呀！

萬福瑪利亞，冇汚玷嘅妳呀！
今下我哋成家都瞓石地，
若果有妳喺天畀嘅護庇，四
好似都係有鴨絨厚褥被。三
成個陰森山窿死空氣，
如妳笑，會似飄香氣；
所以少女呀！請聽小女子禱告！
媽媽呀，請聽求妳嘅女啦！
萬福瑪利亞呀！

萬福瑪利亞，得稱無垢嘅你呀！
天空地下嘅各種妖魔，
亦都再莫敢喺爾度做竇，
因妳蒞臨佢哋都雞咁腳。
向照顧我哋嘅主宰恭敬，[暫譯]
蓋因你教我哋點樣修正，
女人，請聽小女子禱告，[暫譯]
求轉禱父會理爾個女！
萬福瑪利亞呀！

聖女瑪利亞，天主聖母呀，
懇請妳為我罪人禱告，
代禱，為我等求告，
為我罪人獻禱聲於天主，
而今，並喺我等死期，
我等就要離世嗰時，
我等就要死嗰陣，嗰陣，
我等死嗰陣。
萬福瑪利亞呀！
舒城

舒城係中國安徽六安一個縣，總面積2092平方公里，人口102萬。
舒夫真高

舒夫真高（烏克蘭文：Андрій Миколайович Шевченко, Andrij Mykolajovyč Ševčenko，英文Andriy Mykolayovych Shevchenko，花名「核彈頭」、「軍刀」[未記出處或冇根據]，1976年9月29號—），係烏克蘭前足球員，踢前鋒。
舒夫真高出身烏克蘭基輔戴拿模，曾經響1999年歐洲聯賽冠軍盃亮過相。之後嗰年舒夫真高轉到意大利甲組足球聯賽球會AC米蘭。當時AC米蘭連續幾季「食白果」，但舒夫真高就成功帶起球隊，幫AC米蘭贏2003年歐冠盃，第二年又贏意大利甲組聯賽。佢響2004年當選歐洲足球先生。
2006年夏天舒夫真高加盟英格蘭超級足球聯賽球會車路士。佢喺2008年被外借意大利AC米蘭。2009年重返基輔戴拿模。
舒夫真高由1995年開始踢國家隊，最終成為國家隊主力。佢喺1996年5月對土耳其嘅友誼賽入國際賽第一球，2012年歐洲國際賽係佢最後一次打國際賽，佢喺首場對瑞典入最後兩個國際賽入波。
2012年7月，舒夫真高宣佈掛靴，向政界發展。
舒女星

舒女星（Freia），即係小行星76，係太陽系小行星帶嘅一粒小行星，喺1862年10月21號發現。
草裙舞

一個女人喺度跳草裙舞。
草裙舞（Hula）係源自波利尼西亞嘅一種舞蹈，有好多唔同種。好多種草裙舞喺古時係俾夏威夷等地嘅人喺宗教場合跳、用嚟做祭神等嘅作用嘅。

粵語俗語
「跳草裙舞」亦被粵語借用咗做一句俗語，指打工仔同老闆講話要跳槽，等老闆用升職加人工去挽留。
草菇

草菇（粵拼：cou2 gu1；學名：Volvariella volvacea）係光柄菇科草菇屬嘅一種菌類植物兼食用菇。中國同東南亞都好常見，亦可用嚟幫老抽調味。
草野侑己

草野侑己（1996年7月21號—）係日本足球員，打前鋒位置，效力橫濱FC。
草野修治

草野修治（1970年4月2號—）係日本足球員，司職前鋒，效力過橫濱飛翼，柏太陽神，及仙台七夕。
草肚

草肚（粵拼：cou2 tou5），學術上叫瘤胃（lau4 wai6），係反芻動物嘅第一個胃。
牛嘅草肚係常見嘅牛雜。
草芳圍

草芳圍（粵拼：cou5 fong1 wai4）係中國廣東廣州嘅南北走向道路，喺海珠區河南尾附近。南邊從南華東路同富基路嘅交界開始，一直向北去到濱江中路。

敘述
全長178m，闊12m，2車道，凈畀南向北單行。
許應騤

許應騤係道光二十九年（1849年）舉人，道光三十年（1850年）進士。選庶吉士，散館授檢討。曾經做過翰林院侍講、侍讀、左右庶子、甘肅學政、詹事府少詹事、內閣學士、兵部左侍郎、吏部右侍郎、吏部左侍郎、順天府學政、倉場侍郎等職，升左都御史。光緒二十二年（1896年），調工部尚書。光緒二十三年，任總理各國事務衙門大臣、禮部尚書。光緒二十四年四月，李鴻章、許應騤同英國駐華公使竇納樂簽訂《展拓香港界址專條》。七月，以抑格言路，首違詔旨，奪禮部尚書懷塔布、許應騤，侍郎堃岫、徐會灃、溥頲、曾廣漢等職。最後戊戌變法唔掂，九月，升呢做閩浙總督。光緒二十九年冇得做，同年瓜老襯。
許應騤故居

係中國廣東廣州嘅一間名人故居，喺越秀區北京街道許地9號。呢間嘢喺大清時期，許應騤住過響呢度而出名。2012年11月被列為越秀區登記文物。
許慶得

許慶得（Simon Hui）係本地知名電器家品企業億世集團有限公司的創辦人及行政總裁，有自家品牌億世家ecHome。喺香港開咗超過30間分店，產品出名新穎、實用、價廉物美。同時,佢係城大資深校友組織「城賢匯」嘅共同創辦人。
其中集團旗下家電品牌億世家，比較受到一啲香港人嘅關注。由於億世家業務有一定規模，所以有啲傳媒偶然會就唔同家電嘅銷售情況訪問許慶得。
許振榮

許振榮（Dasmond Koh，1972年2月22號—）係新加坡男藝人，曾經係新傳媒私人有限公司旗下，2015年改投佢有份創立嘅午言媒體。

早年生涯
佢早年係喺聖公會中學同埋淡馬錫理工學院讀書，服完兵役後，喺1996－2000年期間，佢係電台993嘅節目主持，因為受歡迎曾經攞過唔少獎，直到2000年嗰陣佢簽約新傳媒轉戰電視圈。

家庭
許振榮嘅爸爸喺佢細個嘅時候，經常酗酒、家暴，屋企只有媽媽照顧佢同另外6個兄弟姊妹，所以同爸爸關係好疏離，甚至到佢爸爸死嗰陣都冇好大感觸。反而佢攞獎嘅時候，時不時會多謝阿媽。許振榮嘅媽媽生前患上咗失智症，2020年去世。佢喺2021年攞到超級紅星，發表獲獎感受嘅時候，提到自己喺媽媽患病嗰陣不時因為長期累積情緒而發脾氣，但好快佢又會覺得內疚，又話後悔無喺媽媽在世嘅時候對佢好一啲。

感情生活
佢曾經同陳松伶拍拖，但因為聚少離多而告終。
許政

許政（韓文：허정，1896年4月8號—1988年9月18號）係大韓民國第6任總理，總統臨時代行。兒名'聖洙'（성수），號'友洋'（우양）。釜山出世。
1948年許政被為李承晚選官係入門，歷1948年9月4號交通部長，1950年11月23號社會部長，1951年11月6號兼任臨時總理。1952年4月10號社會部長·任臨時總理辭職，任不管部部長。
1957年至1959年第9任漢城市長，1959年韓國-日本會談 韓國首席談判代表，1960年4月23號韓國外務部長。4月25號李承晚為大韓民國總統職辭職，被是內閣首班兼臨時總統代行。
6月15號第6任大韓民國總理，8月有官辭職，退官。1988年9月18號死在公寓，年92歲。
許懷欣

許懷欣（Ryan Hui，1976年9月3號—）係香港嘅創作歌手。

屋企
許懷欣係許冠傑個大仔。許懷欣結咗婚嗱。

簡介
佢細路哥嘅時候已經開始學結他，十一歲就周時喺紅館同老竇同台表演。近年加入香港樂壇，玩搖滾，出唱片，重成日喺老竇嘅演唱會上面做嘉賓表演。
許拜庭

許拜庭（1772年—1846年），廣東澄海縣溝南鄉人（現汕頭市金平區），出生於廣東番禺縣城（現廣州市越秀區），廣州四大鹽商之首，打出許氏家族嘅名堂。打贏張保仔。
許慎

許慎（約30年—約124年），字叔重，東漢汝南召陵（而今嘅河南郾城）人，係漢代經學家、文字學家，係中國文字學嘅開拓者。佢喺和帝永元十一年（100年）開始寫《說文解字》，係中國第一本字典。
許慎做過太尉府祭酒，師從經學大師賈逵。佢用咗21年寫成《說文解字》，歸納咗漢字540個部首。
許慎仲寫咗《五經異義》、《淮南鴻烈解詁》同第啲書，但係呢啲經已失傳。
荔浦

荔浦係中國廣西桂林一縣，面積1759平方公里，人口37萬。
荔灣區口腔醫院

係中國廣東廣州有醫療、預防、健康教育喺埋一齊嘅口腔專科醫院，1959年起好，有三個院區，都喺荔灣區入面。
佢亦係荔灣區最早有專科特色嘅口腔醫院，喺醫口腔科同牙科方面比較出名。

史
醫院喺1959年成立，初期喺荔灣區下九路一帶同龍津東路662～666號一帶搞總院同門診部。2004年9月，廣州市政府為咗搞好荔灣區嘅商貿旅遊文化建設體系而將呢間醫院搬到大同路126號直到2006年11月落成為止。2007年6月25號，醫院搬到而家中山七路土興巷27號（廣州捲煙二廠西邊隔籬），原先大同路嘅總院降級成分院，龍津東路分院亦同時關閉。
荔灣兒童公園

係中國廣東省廣州市嘅一間兒童公園，2012年起，2014年5月27號起好，2014年6月1號開園，喺荔灣區芳村嘅浣花路靠邊嘅河以北嘅墩頭村入面。
荔灣區中醫醫院

荔灣區中醫醫院（粵拼：lai6 waan1 keoi1 zung1 ji1 ji1 jyun2）係中國廣東省廣州市入面嘅其中一間區級醫院，喺1981年成立。佢既係成個廣州市入面，第一間以區級嘅中醫機構嚟成立嘅二級中醫醫院；又係成個廣州市入面，第一批嘅醫保定點機構。喺2001年5月份，呢間醫院正式定咗係廣州中醫藥大學嘅實習醫院。而家係一間有醫療同科教研喺埋一齊嘅綜合性中醫院。喺2011年，呢間醫院重攞埋「廣州市中醫名院」嘅稱號返嚟。
呢間醫院有兩個院區，都喺嗮荔灣區入面。

兩個院區嘅詳細位置
總院區：喺荔灣區長壽西路5號。
西關國醫館：喺荔灣區長壽西路85號
荔灣區

荔灣區係中國廣州一區，喺廣州市區嘅西面，大清時係南海縣地。2005年，原先以西關為主嘅原荔灣區同芳村區合併咗，成為而家嘅新荔灣區。合併之前，荔灣區係廣州市「老四區」之一。而大多數市民都叫原荔灣區嘅地方做「西關」而原芳村區嘅地方根據具體位置嘅唔同有嗌芳村、花地等唔同嘅名。
荔灣區汾水中學

，1958～1996年間嗌過廣州市第92中學，係中國廣東廣州嘅六年全日制中學，1958年開辦，2017年4月15號停辦，有兩個校區，都喺荔灣區芳村汾水小區入面。

兩個校區
高中部：浣花路芬芳街47號（汾水小區嘅芬芳苑入面）。
初中部：浣花路花園路1號（汾水小區嘅芳村花園入面）。

校服色
短袖
衫：　，有領有紐扣，領同紐扣都係　帶　邊。左右對稱。
褲：　，兩邊各有條比較粗嘅　綫。
長袖
衫：（待查）
褲：（待查）
風褸
相間。領同袖口都係　；正反面都係上　下　，分界綫喺胸口上半部分；喺　底範圍嘅水平中間位重有條比較幼嘅　綫。左右對稱。

史
學校喺1958年開辦，初期喺芳村坑口村沖口社西南角嚿地皮（而家係荔灣區花灣路嘅翠竹苑小區地皮入面）嗰邊開辦。1996年因芳村話要起1號綫首期試驗段（西朗⇆黃沙）同埋將來搞地鐵上蓋樓盤（翠竹苑）、及規劃落實搞浣花路嘅工程，令學校向西搬到汾水小區入面兼改名做芳村區汾水中學兼重組繼續開辦。2001年升級成芳村區一級學校，同年學校一分為二成為初中部同高中部，其中初中部搬到芳村花園入面繼續開辦，而高中部重留喺原址辦。2005年由於芳村區同荔灣區合併，學校亦改名做荔灣區汾水中學。
後嚟荔灣區教育局為咗整合教育資源，重發揮真光中學喺區域教育入面嘅優勢而喺2017年4月15號宣佈，高中、初中部正式同真光中學合併重喺同年5月掛牌，原先嘅汾水中學亦正式成為歷史。同年，原汾水中學校區作為真光中學（汾水校區）開始招生。喺同年9月開學之後，原先汾水中學讀書啲學生喺汾水中學原址開學。
荔枝角道

荔枝角道（英文：Lai Chi Kok Road）係香港新九龍一條馬路。路綫大柢同長沙灣道，由旺角、經大角嘴，貫通深水埗、長沙灣到荔枝角為止。佢東南駁彌敦道，西北駁葵涌道，全長約莫3.6千米。當中西九龍走廊長沙灣尾落橋位，去到葵涌道天橋一小段，係5號幹線一部份。

史
最初只荔枝角道分兩段。第一段由望角（今日旺角）上海街，伸到去黃竹街，入最舊深水埗市區，到欽州街止到海邊。其後，由上海街伸長到彌敦道同水渠街交界，弼街街口。之後填海起深水埗營盤，深水埗一段稍稍伸到九江街為止，到營盤為止。
而另一段係荔枝角嗰度，最初係荔枝角對出軍用填地。呢段即係家陣荔枝角消防局經美孚新邨萬事達廣場到荔灣道止。1960年呢兩段因為長沙灣填海，先至駁通。跟住荔枝角交匯處同葵涌道天橋起好。1970年代，美荔道起好，條街由美荔道同荔灣道一段，變成美孚新邨露天嘅萬事達廣場，唔畀車行，美荔道替咗佢個位。

各段
荔枝角道係雙程路，每邊有兩到三綫，由旺角伸到去荔枝角。

旺角同大角嘴段
雷生春，左係荔枝角道，右係塘尾道
荔枝角道係最早期一條馬路，畀車深水埗市區駁去九龍半島其他地方。呢段東南起自旺角彌敦道、弼街、水渠道大路口。去到旺角北便、深水埗同大角咀交界嘅界限街同黃竹街路口。中間主要路口有上海街、廣東道同塘尾道。
呢段喺1920年代起，初時望角（家下旺角）重係村地。而當時九龍至旺嘅街係上海街，所以亦以佢為起點。靠近塘尾，家下大角嘴重係山來。過咗塘尾邊黃竹街，就入深水埗市區。
荔枝角呢段主要係住宅，唐樓同洋樓都有。旺角路口，對住始創中心，而路口三角地，叫旺角康民角，有環境保護署路邊監測站。砵蘭街同太子道西之間一段，有旺角維景酒店。去到塘尾道口，有古蹟雷生春大廈。

深水埗段
由深水埗一段長沙灣道，望出欽州街口深水埗警署
荔枝角道深水埗段，貫穿深水埗最舊市區，由今日黃竹街同界限街交界個位，到欽州街口，當時欽州街經已係海皮。呢段有幾個路口，有界限街、黃竹街口，有南昌街口，重有北河街、桂林街，到欽州街。呢段荔枝角道，設計時比其他街闊落。
呢處主要都係唐樓同洋樓，標誌有南昌街明渠，不過經已冚密。近桂林街口有香港能仁書院。

長沙灣段
近東京街
由欽州街到甘泉街呢段，全段都喺長沙灣嘅填地之上。條路係曲尺形，喺長沙灣徑屈咗一屈。過長沙灣警署屈向蝴蝶谷。
條路起法係跟填海，當時係由荔枝角同深水埗各有各填，而荔枝角道就各有各伸長，最後先至駁埋。最先填嘅係欽州街到東沙島街打出一段，為咗起深水埗營盤而起。但因為營盤都幾大，荔枝角道只伸到去九江街。
長沙灣段呢主要街口有東京街、發祥街、興華街同大南西街。
呢段荔枝角道主要係公共設施為主，視野好闊，去到近荔枝角嗰邊，有工廠大廈同私人屋邨。欽州街口有深水埗警署，側邊有麗閣邨，去到東京街口。另一邊有深水埗公園同游泳池。東京街到發祥街，一邊有哥爾夫球場、另一邊有廢屠房，同埋蔬菜批發市場。發祥街到興華街，有香港專業敎育學院黃克競分校。興華街有長沙灣臨時家禽批發市場同深水埗運動場。過通州街口宇晴軒、昇悅居同泓景臺三個私人屋邨。長茂街有長沙灣警署。

荔枝角段
荔枝角一段，只係單程入美孚。由同蝴蝶谷道同葵涌道口開始，貼住葵涌道天橋，到美荔道為止。
呢段路1920年代就有，只不過當時未有名。最初佢駁住青山道，位置喺家下荔枝角消防局開始伸到家荔灣道，當時係填海邊，對住荔枝角灣。1920年代軍地，之後有煤倉同油倉。後尾油倉變成美孚新邨。當時荔枝角道尾嘅荔灣道，叫荔枝角沙灘道，可以入去荔枝角灣嘅泳棚。1960年代尾到1970年代初，荔枝角交匯處同葵涌道天橋起好，變成家咁樣。之後美荔道起好。美荔道到荔灣道一段，變成美孚新邨露天嘅萬事達廣場，唔畀車行。自此，去灣嘅路由美荔道替咗佢個位，而荔枝角道縮短少少到美荔道為止。
葵涌道天橋底可以轉入長沙灣道，掉頭出九龍市區。而荔枝角道尾直行係荔枝角大橋上橋位，直入葵涌道。葵涌道橋底，亦有美孚巴士總站。入巴士站嘅巴士全部經呢段荔枝角度入，經另一邊長沙灣道出。
呢段路主要有九龍巴士總部、美孚新邨、美孚巴士總站同荔枝角消防局。
荔欣苑

荔欣苑係香港嘅一個居者有其屋屋苑，喺新界葵涌九華徑荔景山路278號，一共有3座樓，2001年入伙。呢個屋苑喺居者有其屋第二十三期甲開賣，嗰時嘅開賣價介乎港幣$735,700 - $1,584,800。
荔枝角灣

荔枝角灣（英文：Lai Chi Kok Bay），俗稱荔灣，係香港深水埗區一海灣，喺荔枝角西南，1960年代起逐步填海，經已變晒做陸地。
荔波機場

荔波機場（粵音：lai6 bo1 gei1 coeng4）係喺中國貴州嘅一個機場，喺2007年嗰陣起好兼且開放畀人用嚟搭飛機。
荔波

荔波係中國貴州黔南下轄嘅一個縣，有2432平方公里咁大。
荔枝酒

，係種中國嘅甜酒，原產廣東，用荔枝去釀，通常雪凍佢飲。
荔枝角大橋

荔枝角大橋（英文：Lai Chi Kok Bridge）係香港一條橋，喺荔枝角，響新九龍西同新界之間。橋歸入葵涌道，主要係行車天橋，當中部份有行人路。橋闊十三米，六線雙程行車，駁埋葵涌道同荔枝角道。喺香港幹線之中，佢編入5號幹線。

史
1968年10月28號，荔枝角大橋及葵涌道正式落成通車，連接九龍西同新界西，取代青山公路葵涌段，成為要道。荔枝角大橋橫過當時重未填海嘅荔枝角灣（荔灣），係香港首條跨海大橋。二十世紀八十年代尾，荔枝角灣填地，拎來起公共設施，自此變咗地上嘅行車天橋。家下荔枝角大橋橋底，有港鐵西鐵綫穿過，而北側有美孚站。
荔枝角站

荔枝角站雖然叫做「茘枝角」，但唔喺荔枝角，係喺長沙灣。車站用咗橙紅色做主要色調，喺車站出入口就用粉紅色做主調。

車站月台
荔枝角站設有2個月台，各月台都裝有月台幕門。1號和2號月台係一個島式月台，起喺長沙灣道地底，處理荃灣綫往荃灣方向列車，和荃灣綫往中環方向。

車站大堂
荔枝角站屬於中型車站，荔枝角站位於工商貿區，平日有一定人流，所以前地鐵公司（家下港鐵公司）喺2007年開始進行車站翻新工程，更換車站內燈光系統同埋為車站商店、客務中心進行翻新，以及增建升降機等。
現時，荔枝角站內提供唔同類型嘅商店畀乘客買嘢，例如有7-Eleven便利店、麵包糕餅店、時裝店、外賣店、旅行社、恒生銀行等零售業及服務業，增加港鐵公司非車務收入同埋方便乘客買嘢。而車站現正進行翻新工程，包括更換大堂同月台嘅地板，係港鐵市區綫中唯一一個全車站更換地板嘅工程，而喺車站月台增加配電站工程亦即將完工。
此外，站內有唔少自助服務設施畀乘客享用，包括恒生銀行及中銀香港自動櫃員機、及自動售賣機等。車站內更設有香港郵政郵箱，方便乘客寄信。

車站出口
荔枝角站設有4個車站出口，出口主要連接長沙灣工貿區同埋鄰近嘅住宅區，部份出口近住主要街道同公共運輸交匯處，方便乘客轉乘唔同交通工具。
A - 長沙灣廣場
億京廣場、億京廣場2、長沙灣廣場、恩福中心(恩福堂)、深水埗運動場
設有失明人士引導徑往返地面
B - 大南西街
B1 - 香港中心、青山道、長沙灣道、香港紗廠、九龍廣場、麗新商業中心、半島大廈、大南西街
B2 - 長沙灣道、利豐大廈、萬利中心
C - 通州西街
青山道、安泰大廈、香港工業中心、荔枝角懲教所、荔枝角收押所、潮流工貿中心、通州西街、通源工業大廈
設有輪椅輔助車服務往返地面
D - 荔枝角道
D1 - 長荔街
荔枝角站D1出入口
D2（只可以出站） - 長善街、D2 Place一及二期、美心集團中心、長沙灣警署
荔枝角站D2出口
D3 - 昇悅居、昇悅商場、泓景臺、泓景匯商場、一號•西九龍、西九龍薈
荔枝角站D3出入口（呢個出入口喺昇悅居商場室內，比較特別嘅係個站牌只有『荔枝角站 Lai Chi Kok Station』字樣，但係就冇顯示港鐵標誌，全港得呢個出入口係噉）
荔枝角站D3出入口
D4 - 宇晴軒、宇晴匯、碧海藍天、海麗邨
荔枝角站D4出入口

利用狀況
荔枝角站啟用初期，由於車站設於長沙灣工貿區，因此平日時間（即星期一至星期五全日，星期六上午及下午）都有唔少乘客返放工同交收貨物，非常繁忙，而且茘枝角站係最近深水埗運動場嘅港鐵站，所以亦有唔少參加陸運會嘅學生使用。西九龍新填海區屋苑或屋邨（泓景臺、昇悅居、宇晴軒、海麗邨等）入伙，使部份居民利用車站搭港鐵前往市區。而且附近設有成衣批發嘅購物中心，加上新落成同起緊嘅新式商業大廈及酒店，都令荔枝角站人流不斷上升。
不過唔少路經此站嘅速遞員都鋌而走險，搬緊重物嗰陣用普通閘機，甚至推住手推車用扶手電梯，情況令人關注。

車站歷史
地底集體運輸系統路綫圖1967年建議方案。圖中「長沙灣」即而家「荔枝角站」
荔枝角站位於九龍西深水埗以北至美孚新邨以南一帶嘅一片嘅19世紀末填海土地上嘅北面。原本係一個長長嘅沙灘及海邊，故此地名叫長沙灣。
荔枝角站A出口原本喺長沙灣道行人道旁邊，當「長沙灣廣場」落成之後，該出口搬到建築物內，即係而家嘅位置。

車站名
荔枝角站計劃嗰時原名長沙灣站，但因當時長沙灣站用咗個名，最後先依該區西部嘅荔枝角改名荔枝角站。然而，嚴格嚟講，車站位置唔喺荔枝角，而係喺成個長沙灣西北面，而長沙灣廣場同深水埗運動場都係接近荔枝角站，唔近長沙灣站。因此，唔少市民誤以為荔枝角站喺荔枝角中心地帶而落錯車。另一方面，美孚新邨以東嘅山頭先係真正嘅荔枝角。因為咁，部份人誤以為呢個站一帶係荔枝角一部份。

「荔」與「茘」
另一方面，荔枝角站個「荔」字（下面係三個「力」字），喺站內範圍被寫成「茘」字（下面三個「刀」字）。有傳聞指係因為當時承辦興建地鐵工程嘅日本財團，製作車站名嘅字型時，未有留意到「荔」嘅中文漢字同日文漢字寫法唔同，所以用咗「茘」呢個日文漢字寫法。而另一種說法係指「茘」呢種寫法喺舊時先係正寫，例如喺《康熙字典》中查到，所以當時先用咗「茘」而唔係而家正寫「荔」。
荔枝角政府合署

荔枝角政府合署係香港一座政府合署，喺九龍荔枝角荔灣道19號，前身係1992年啟用嘅市政總署訓練學院，2000年市政局同市政總署解散後改做政府合署。
2022年習近平遭遇政變謠言

2022年習近平遭遇政變謠言係指2022年9月24號，距離中共二十大召開唔夠一個月，唔少媒體尤其係印度媒體同網絡社交平台大量傳播中國發生政變嘅謠言。謠言內容包括中共中央總書記習近平遭遇軍事政變被軟禁，好多中國航班取消咗，之前被免去中國人民解放軍北部戰區司令員職務嘅李橋銘將會出任新嘅領導人等。

背景
2022年9月8號，中共中央軍委舉行晉升上將軍銜儀式，呢次授銜只係授予一個人，就係啱啱晉升北部戰區司令員嘅王強，即係話前司令員李橋銘已經被免去職務。外界對李橋銘被免職係就快加入中央軍委，定係因為得罪習近平被罷免傳言不一。而9月21號嘅新聞聯播入面，李橋銘現身喺中央軍委會議入面，不過習近平就無現身出席會議。

傳言
印度前商業和工業部部長兼司法部部長Subramanian Swamy（英文：Subramanian Swamy）發推特話：有待核實嘅新流言：「習近平係唔係被軟禁喺北京？中共領導層似乎趁習近平出訪嗰時奪去佢嘅軍權，然後將佢軟禁，傳言係咁。」

對傳言嘅質疑
以中國崩潰論出名嘅美籍華裔學者章家敦認為呢一個流言缺少新聞來源，唔夠可靠，但係「顯然喺中共領導層入面有唔尋常嘅事情發生咗，因而產生咗波動。」
時事觀察員王赫話，習近平露唔露面，同政變無關，佢以前就試過一段時間唔露面，謠言只係民間對佢不滿嘅表現。《政論天下》主持人章天亮喺節目入面話，習近平被奪權唔合政治常識。因為前司法部長傅政華等人喺9月23號被重判，如果習近平已經落台，傅政華被重判嘅可能性好小。
《印度時報》認為，習應該係遵守嚴格嘅防疫隔離規定，居家隔離檢疫緊，所以先暫時唔出面。

習近平現身
2022年9月27號嘅新聞聯播，播出習近平同其他領導人一齊出席活動嘅畫面。
2022年猴痘大爆發

2022年猴痘大爆發（英文：United Kingdom Monkeypox Outbreak 2022）係喺2022年5月4號開始喺英國爆發嘅猴痘事件。早喺2022年4月29日，一名英國居民喺有猴痘流行嘅尼日利亞旅行嗰陣出現咗猴痘症狀。呢個人跟住喺5月4號返咗英國，佢亦因為噉做咗呢次疫情嘅指示個案。
喺英國境內幾單第啲猴痘個案嘅來源重未知。但係，喺5月中旬，倫敦地區似乎有呢隻病嘅社區傳播。東北英格蘭同東南英格蘭亦有幾單猴痘個案，跟住喺英國國外亦開始有多單確診。5月18號起，歐洲、北美洲、南美洲、中東同大洋洲越嚟越多國家同地區都有人中咗猴痘。英國做咗呢次猴痘疫情喺全球爆發嘅第一個廣泛傳播嘅地方。
2022年紐約州州長選舉

2022年紐約州州長選舉係喺2022年11月8號搞、選紐約州州長同埋副州長嘅選舉。現任民主黨州長嘉芙蓮何高贏咗呢次選舉，揮低共和黨國會議員李修頓。
2022年習近平訪問香港

2022年係香港主權移交中華人民共和國廿五週年，中國共產黨中央委員會總書記習近平依慣例再次訪問香港，同時出席新一任行政長官李家超上任就職儀式。受疫情影響，習近平只係分別喺6月30號下晝同7月1號朝早兩度逗留香港，中途返深圳過夜，同時改搭高鐵喺西九龍站出入境。呢次係習近平第三次以「黨同國家領導人」身分；第二次以「中共中央總書記、中國國家主席、中央軍委主席」身分訪問香港。自武漢肺炎疫情喺2020年1月爆發後，習近平就無離開過中國大陸外訪或出境視察港澳地區，呢次訪問引起唔少媒體關注，但因應交通管制、大幅度封區影響市民返工放工、記者採訪新聞自由被阻以及有民主派團體事前被警察國安處「招待」，引起咗一啲爭議同批評。

事前公佈同準備
2022年6月25號，新華社發出新聞稿，指習近平將出席慶祝香港回歸祖國25周年大會暨第六屆特區政府就職典禮。
《香港01》喺2022年6月25號收到消息，話喺香港西九龍站外發現站內有大量錄影器材，包括轉播用影音控制台等，工具箱上有「中央廣播電視總台」字樣，以及該台英文簡稱「CMG」嘅標誌。港區全國人大代表田北辰表示，估計若北京領導人訪港，只會即日來回，有可能先到深圳或廣州，第二日一早乘坐高鐵抵港。

交通管制同封區安排
因應習近平訪港，被封區安排影響嘅地方遍佈港九新界，包括灣仔、銅鑼灣、中環、沙田、大埔、粉嶺、觀塘等。而習近平喺30號搭乘高鐵嚟到香港時，政府亦封閉高鐵西九龍站。有部分市民就形容，咁樣封區實在跨張。

灣仔、銅鑼灣
6月29號起，香港警察就喺習近平嘅主要活動範圍灣仔會議展覽中心以及附近街道，甚至去到銅鑼灣高度布防，包括封鎖部分馬道、檢查通過車輛，會展站喺30號起亦要關閉。另外，維多利亞港上空亦設立禁飛區，甚至任何未經授權嘅飛行物，都會被擊落。

中環
灣仔同銅鑼灣封區亦令中環出現大塞車。中環灣仔繞道部份路段封閉，東區走廊往中環方向、告士打道中環方向嘅交通亦非常繁忙。

沙田同埋以北地區(大埔、粉嶺)
習近平其中一程係到訪科學園，喺6月29號同30號，科學園都實施特別交通安排，停車場唔畀用，警察又大幅度限制喺嗰度返工嘅人嘅活動範圍，有啲人甚至因此冇得返工。喺30號，警察亦將大部分範圍封鎖，又出動咗國產裝甲車「劍齒虎」。喺30號晚上8時，吐露港往九龍方向科學園附近位置所有行車線全部封閉，龍尾去到粉嶺，大老山隧道禁止車輛駛入。另外，有啲車輛因為大規模分區改行將軍澳隧道，令將軍澳隧道交通非常繁忙。

觀塘
封區嘅影響亦延伸到都其他地區，其中觀塘偉業街轉上將軍澳線封閉，有司機「拉手掣」停車等咗近1小時。亦有有市民表示傍晚6時喺觀塘放工，8時半先返到去啟德。

對出席嘉賓嘅防疫要求
所有參加大會同就職典禮嘅港府官員同嘉賓，都要入住會展中心旁嘅酒店，以便進行閉環式管理。

記者採訪新聞自由被阻
部分駐港外媒機構未獲准採訪，包括《日本經濟新聞》、《朝日新聞》、台灣中央社、加拿大《環球郵報》、大型圖片通訊社Getty等，亦包括喺新聞處發布系統有登記嘅香港自由新聞、獨立媒體等網媒。
去到6月28號，香港記者協會發布聲明，指香港政府新聞處以「保安理由」要求多家獲邀嘅傳媒機構，撤換至少十名已報名採訪「七一」活動嘅記者，受影響嘅傳媒機構包括《明報》、《香港01》、《南華早報》、now新聞台同埋法新社等至少七家本地同外地大型通訊社、報紙、電子傳媒同網媒。協會批評政府提供空泛嘅拒絕理由，嚴重損害香港嘅新聞自由，促請港府盡快安排補救措施，保障採訪權利。去到29號下午，有記者依照要求入住隔離酒店「閉環」，但去到酒店臨門一腳先知道自己被取消資格，當中包括《香港01》、《經濟日報》同埋無綫新聞嘅記者。
另外，之後記者就算成功入到去採訪，都要被警察搜索隨身行囊，就算落雨，警察都要求佢地收起部分雨具。

部分民主派人士被國安「招待」
6月28號，香港社民連主席陳寶瑩喺社交媒體表示，社民連部分義工同佢哋嘅朋友喺6月29號被國安警察約談，經評估形勢後，喺「七一」當日無辦法進行示威活動，又話「形勢艱難，祈請見諒。」。另外，吳文遠喺29號晚上喺社交網站發文表示「抱歉，我依家坐緊監」、「不准見主席的人也需要閉環管理」。去到30號嘅時候，社民連透露主席陳寶瑩、前主席黃浩銘、吳文遠等6名成員喺禮拜三被警方國安處警員搜查住所同埋帶往警署「約談」，要求佢哋7.1期間唔好示威。

比較以往香港主權相關儀式活動嘅安排
比較2022年呢次安排同1997年香港主權移交前一日，當年記者能夠近距離拍攝現場，中外記者佔能夠捕捉到彭定康總督為女兒拭淚嘅感人畫面，見證歷史嘅重要時刻。另外，當年警察亦設有示威區，畀異見人士表達訴求。

對於習近平唔喺香港過夜安排嘅討論
對於習近平唔喺香港過夜嘅安排，外界眾說紛紜，推測背後原因包括天氣原因、防疫考慮、後勤安保人員安排等。《香港01》就話習近平咁做係以身作則推動粵港澳大灣區融合發展，港深一體化發展嘅理念。不過，有啲香港網友就唔認同，有人質疑咁重視大灣區，可以把就職典禮搬到大灣區舉行，也有人諷刺話怕傳染就照直講，點解有人為佢洗地，又有人批評即日來回來回浪費納稅人嘅錢。
後來同年8月，時任美國眾議院議長佩洛西到訪台灣，中國外交部攻擊呢次訪問係「竄訪」嗰陣，有人反指習近平到訪香港時即日來回嘅行徑更加似係「竄訪」。

其他對習近平訪港安排嘅評論
時事評論員桑普話，習近平冒著染疫、被政變甚至被暗殺嘅風險，仍要訪港，目的係要展示自己大權在握同埋達成咗『二次回歸』，顯示佢已經全面管制香港。
香港城市大學公共政策學系助理教授劉冬舒評論話，北京要宣示香港已經穩定落嚟，恢復咗香港政治秩序。
ReNews喺報導唔同媒體記者採訪新聞自由被阻嘅爭議時，就話香港政府對今年回歸慶典採訪審查史上最嚴，以前就連《蘋果日報》都可以派人採訪，今次反映香港傳媒自由急劇收窄，類似中國大陸嘅審查機制似乎亦引入香港。
香港記者協會主席陳朗昇表示對政府安排感到失望，質疑既然咁多本地同海外媒體都關注，點解唔係去借機會爭取多啲支持，形容做法好難睇。
對於社民連多名成員喺習近平訪港前夕被打壓，社民連批評，強調和平請願係《基本法》賦予的權利，警方如臨大敵嘅態度，社民連深感遺憾同荒謬。而美國《華爾街日報》形容，習近平訪港標誌着鎮壓異見者嘅高潮（Climax of Crackdown on Dissent）。
高登音樂台因應習近平訪呢次訪港導致各區塞車，將歌曲《血染的風采》惡搞成為《塞車的風采》，歌詞揶揄習近平係皇帝，除咗搞到香港大塞車之外，仲影響民生，交通問題搞到好多人都喺落雨天之下濕晒。
台灣惡搞媒體眼球中央電視台報道呢次習近平參與嘅新一屆香港政府官員就職典禮，以香港淪陷25年為標題，繼續以『維尼』稱呼習近平，又將中國共產黨形容為『赤匪』，相關港府官員係傀儡，仲大篇幅咁報導鄧炳強同林鄭月蛾喺台下訓著。
2022年澳洲網球公開賽

2022年澳洲網球公開賽係一項喺墨爾本公園舉行嘅大滿貫網球錦標賽，響2022年1月17號到30號舉行。呢個係第一百一十屆嘅澳洲網球公開賽，第五十四次開放世代，同埋第一項喺年內嘅大滿貫比賽。個比賽有單人、雙人同埋混合雙人嘅專業選手。初級同埋輪椅選手會以單人同埋雙人方式比賽。同往年一樣，個比賽嘅主要贊助商係Kia。
祖高域同埋大坂直美分別係上次男女子單人嘅冠單。祖高域因為俾喺澳洲嘅移民大臣阿力士霍克認為佢可能有好大可能『好高調嘅個人未接種疫苗者』喺墨爾本嘅場合期間『可能發表反疫苗言論』而取消咗個簽證，唔可以參與比賽。而大坂就喺第三輪輸咗畀阿尼西莫娃。最後男女單分別由拿度同埋艾殊莉芭迪攞到。
2022年美洲盃籃球賽

2022年美洲盃籃球賽係第19屆美洲盃籃球賽，由國際籃球聯會喺2022年主辦。決賽週喺巴西度搞，最後由阿根廷攞冠軍。
2022年歐洲盃籃球賽

2022年歐洲盃籃球賽係第41屆歐洲盃籃球賽，由歐洲籃球協會喺2022年主辦，決賽週喺捷克、格魯吉亞、意大利同埋德國一齊搞。由於武漢肺炎疫情同埋2020年夏季奧林匹克運動會，歐洲籃球協會宣佈賽事由2021年推遲到2022年7月12號至24號舉行。最後由西班牙攞冠軍。
赤崗路

赤崗路（粵拼：cek3 gong1 lou6）係中國廣東廣州嘅4條馬路，喺海珠區赤崗，北邊從珠江帝景苑南門開始，一直去到南邊嘅聚德北路，西邊嘅敦和路，及東邊嘅江海大道。

名
條路因為喺赤崗地區而改成噉嘅名。

敘述
馬路雖然分開咗冇方向、北、西、東四條，但西、東兩條冇連埋一齊。
赤崗北路：全長600m，闊27米，南北走向，雙向4車道。
赤崗路：全長1.2km，闊12米，南北走向，雙向2車道。
赤崗西路：全長1.3km，闊9米，西南-東北走向，雙向2車道。
赤崗東路：全長1.1km，闊13～24米，好似個英文字「L」噉，雙向2～4車道。

赤崗路嘅四條道路，起點到終點
赤崗北路：從藝洲路同雙塔路嘅交界開始，一直去到新港中路。
赤崗路：從新港中路開始，一直去到聚德北路。
赤崗西路：從新港中路開始，一直去到敦和路。
赤崗東路：從新港中路開始，一直去到江海大道。
赤川次郎

赤川次郎（日文平假名，あかがわじろう；拉丁字母Akagawa Jirō；1948年2月29號—）係日本作家，寫推理小說出名。1948年2月19號喺福岡縣福岡市博多區出世。佢老頭赤川孝一，日本東映製片。桐朋高等學校畢業，1996年任金澤學院大學文學系客座教授。
作品都用本名。出名作品好多，有唔少成系列，三色貓系列、三姊妹偵探團系列、南條姊妹系列、華麗偵探團、詭異驚情系列、幽靈系列、戀母刑警系列、賊夫警妻系列、吸血家族系列、花嫁系列、爽香系列等。話雖叫寫推理小說，但亦見批評唔似推理小說。作品受日本人喜愛，唔少拍成戲，好似水手服與機關鎗系列咁。
赤手兒

赤手兒（cek3 sau2 ji4，日文：赤手児），係種日本傳説中嘅妖怪，佢係一個喺樹上面會伸出細路仔嘅紅色手臂。
赤崗站

赤崗站（粵拼：cek3 gong1 zaam6；英文：Chigang Station）係廣州地鐵8號綫嘅車站，喺海珠區新港中路嘅解放軍四二一醫院地底，喺2003年6月28號開放。
呢個站喺2003年6月28號—2010年9月21號係2號綫嘅車站。

站廳
赤崗站係設計成冇柱嘅站廳而令到個站廳好闊。而收費區喺站廳嘅南邊，四周圍俾車站嘅商舖圍住嗮。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

站台
赤崗站嘅站廳
赤崗站嘅站台
柱上啲字
呢個站有1個島式月台，喺新港中路嘅地底。
月台全景（去萬勝圍嗰邊，喺2014年8月27號影。）

商舖同自助服務
而家嘅赤崗站入面有唔同類嘅鋪頭畀乘客買嘢同服務，好似有便利檔、麵包檔、書店同洗衫舖等。
另外，赤崗站入面重有自助服務設施畀乘客用，包括咗自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。
商舖
樂盒盆栽
天天洗衣
利口福
鴻福堂
7-Eleven
日閱堂

出入口
File:Exit C1,Chigang Station,Guangzhou Metro.jpg赤崗站嘅C1出入口
赤崗站C2出入口，喺2007年1月18號影。
赤崗站D2出入口，喺2014年8月29號影。

規劃時期（1988年）
喺1988年嘅「十字綫網」規劃入面就話咗嗰時舊2號綫嘅一個站，喺新港中路嗰邊。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。
舊2號綫時期嘅赤崗站（2003年6月28號——2010年9月21號）

通車之後，舊2號綫時期（2003年6月28號——2010年9月21號）
雖然喺2002年12月28號嘅地鐵2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。

2號綫同8號綫一分為二（2007年6月25號——2010年9月25號）
2007年6月25號，國家發改委通過咗廣州地鐵2號綫同8號綫嘅延長段工程。工程喺2007年8月份正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。喺2010年9月22號——24號，成條舊嘅二號綫都停運咗嚟搞路線一分為二嘅工程。

8號綫時期（2010年9月25號之後）
喺2010年9月25號朝早，呢個站重新開放，改咗係8號綫嘅一部分。
赤徑口

赤徑口係香港新界東北大灘海東南面嘅內海，最南面係赤徑。
赤布張錯

赤布張錯，係中國青海一個湖，面積450平方公里。
赤嶺真吾

赤嶺真吾（1983年12月8號—）係日本足球員，司職前鋒，效力岡山綠雉。
赤星拓

赤星拓（1984年4月21號—）係日本足球員，司職守門員，效力鳥棲砂岩。
赤崗街道

赤崗街道係中國廣東省廣州市海珠區下轄嘅一個街道，喺海珠區中北部。轄區總面積5.73平方公里，下轄22個社區，2006年戶籍人口7.71萬人，常住人口11.71萬人。

參考資料
〈赤崗地區文聯〉。廣州文化藝術網。喺2008年8月30號搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
莫測高深一女生

《莫測高深一女生》（粵拼：mok6 cak1 gou1 sam1 jat1 neoi5 sang1，泰文：เด็กใหม่ The Series）係套喺2018年嘅泰國電視劇，主角係琪洽安瑪達雅婫。呢套戲嘅主角係一個叫Nanno嘅女仔，佢係撒旦之女，每一集都會轉校到唔同地方，藉住荒誕嘅遭遇同校園生活揭露人性嘅陰暗面。
莫海濤

莫海濤，香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
莫澆彤

莫澆彤（英文：Rika Mok，前名Eureka Mok，1989年10月31號—），係香港女演員，2013年出道，喺電影《澀青298-03》飾演女主角阿彤。2017年佢再憑viuTV劇集《詭探》飾演嘅單元女主角何子晴，開始畀人留意，不過片尾一直將佢個名錯寫做莫曉彤。佢嘅興趣包括藝術、電腦繪圖。佢除咗係一位專業演員，同時係一位插畫師。
莫澤河

莫澤河係西歐一條河，起源自法國孚日山脈，最後流入萊茵河，長545公里。
莫煥晶

莫煥晶（粵拼：mok6 wun6 zing1；1983年7月28號—2018年9月21號）係中國大陸嘅危險罪犯，廣東東莞人。佢喺華東地區開始從事保姆工作，期間因試過三單喺人哋屋企爆竊而被炒魷。2017年6月22號喺浙江杭州上城區鯤鵬路嘅藍色錢江小區入面搞出單震驚成個中國大陸嘅殺人放火案而俾差佬喺同年7月1號叉住兼拉去收監，同年8月21號俾杭州市檢察院話因為喺住宅入面殺人放火而依法採取入稟行動，後嚟莫煥晶同佢班團隊因唔服從上司判決而押後咗幾次受審，直到2018年6月4號被駁回上訴。
2018年9月21號，中華人民共和國最高人民法院正式核定，莫煥晶因為住宅入面殺人放火，性質太過惡劣兼嚴重違反國法而被立即執行死刑。
聖安多尼

聖安多尼（1195年8月15號—1231年6月13號），係基督宗教嘅聖人，葡萄牙天主教傳教士，喺里斯本出世，喺意大利帕雕亞死。
聖安德烈小學

聖安德烈小學係香港一間全日制小學，喺2006年9月由聖公會聖多馬小學下午校同埋聖公會基榮小學下午校合併而成。

學校特色
一至六年級都有中、英、數、常、電腦、普通話、圖書、宗教、視藝、體育、成長課。
全校有多位外籍英文老師。
有好多興趣小組及星期六收費興趣班。
校隊包括：手鐘隊、節奏樂隊、中樂團、大提琴、管弦樂團、口琴、中英文話劇、粵劇、舞獅舞龍、田徑、乒乓球、籃球、排球、羽毛球、棒球……
有言語治療師、教育心理學家服務。
設有融合教師、融合助理、學生輔導主任駐校服務。
四五六年級都有成長的天空計劃。
一年級設有「關懷小天使計劃」，由高年級學生協助小一生適應校園生活。
二年級開始設有兩班「小學加強輔導教學計劃」，以小班教學模式（大概八人一班）支援有學習困難嘅學生。
二至六年級都有英、數輔導課。
設有家長證書課程同家長義工計劃。
逢星期一、三設午間閱讀課，每朝有十分鐘早讀時間。
小一有網上查閱功課。
設小海星學習支援計劃。
學生功課分量適中，課外活動同學業並重，為學生提供全方位學習課程。
配合課程改革嘅大趨勢，本校設有課程統籌主任，進行跨學科嘅專題研習，並提供多元化課程。
一至三年級活動教學；四至六年級傳統教學。
一至六年級有合作學習教學
學校有課外託管服務

學生編班安排
一級6班,全校36班,以英文字母排列。
一年級各班隨機平均分配。
二至六年級設普教中班。
本年度三至六年級每級嘅A、B班係精英班(入班要求為頭60名)，其餘各班依成績平均分配。

考試及評估
上學期1次考試、下學期2次考試，全年共3次考試,2019年生效。
上、下學期各1次大評估。

靈育及德育
逢星期三低年級及高年級隔週進行早會。
隔星期設成長課。
星期一至五均設早禱。
活動課設團契；星期六設平安是福家長團契（同聖公會聖安堂合作）。
開學、聖誕節、復活節、畢業及結業均設崇拜。
逢星期日早上9:30設主日崇拜（活動室）。
聖安多尼堂區

聖安多尼堂區（葡文：Freguesia de Santo António），又叫花王堂區，係澳門其中一個堂區，範圍係澳門半島西部，大堂區以北，花地瑪堂區以南，望德堂區以西。面積1.1平方公里，住13萬人，係現時全澳門人口密度最高嘅堂區。
聖安多尼堂區主要係住宅同商業區，亦夾雜咗一啲小規模工廠。
聖安娜餅屋

聖安娜餅屋（粵拼：sing3 on1 naa4 beng2 uk1）係香港一間賣麵包同西餅嘅連鎖舖，1972年喺香港跑馬地開設第一間餅屋，而家喺香港、廣州同澳門共有超過100間分店共聘員大概有2,400人。

歷史
聖安娜1972年喺香港跑馬地開設第一間餅屋。喺1992年將業務拓展至澳門，並喺2002年進駐廣州。1993年喺香港九龍灣設置大型麵包同西餅嘅自動化生產線，1995年喺深圳設立食品生產中心。
聖安娜控股有限公司喺2000年11月喺香港聯交所主板上市，成為香港第一間上市嘅西餅麵包連鎖舖業務。2007年，聖安娜控股有限公司由利亞零售有限公司全面收購並私有化，成為馮氏零售（前利豐零售）成員之一。

產品
聖安娜餅屋售賣多種麵包，當中唔少係日式麵包，此外亦有售賣蛋撻、蛋糕同西餅。佢哋嘅牛油蛋撻係橢圓形設計，成為呢間公司嘅特色產品。聖安娜餅屋亦推出各種節日產品，例如賀年禮盒、糭同月餅等。
聖安德烈堂

聖安德烈堂（英文：St Andrew's Church）係香港聖公會西九龍教區轄下一座教堂，喺香港九龍尖沙咀彌敦道138號，1906年起好，被列做香港一級歷史建築。
468年

468年係閏年。

大件事
三月，妖賊劉思道攻打廣州，被龍驤將軍陳伯紹討平。又有李長仁佔據交州，都被陳伯紹平定。
蕭灑小姐

《蕭灑小姐》（英文：Miss Elva）係臺灣歌手蕭亞軒嘅第11張錄音室專輯，2010年9月24號響金牌大風發行。呢隻碟由小安、Jae Chong、蕭亞軒、阿弟仔、馬毓芬同陳思宇監製，而且蕭亞軒亦都有份參與咗其中5首歌曲嘅創作同埋3首歌曲嘅監製。
蕭琮

蕭琮，係西梁第三位皇帝，亦係西梁最後一個皇帝，585年到587年在位，史稱西梁後主。
蕭璟

蕭璟（—1748年）係中國大清嗰時嘅武官，本籍四川。乾隆十二年，即係1747年，佢奉旨調任去台灣，接任陳汝鍵做臺灣鎮總兵。
蕭澤頤

蕭澤頤（英文：SIU Chak-yee, Raymond，1966年4月2號—）係香港警務處處長。

簡歷
1988年，蕭澤頤加入香港警隊，任職見習督察。2007年升爲高級警司，先後任職葵青警區副指揮官同機場警區指揮官；2013年升爲總警司，接掌九龍城警區。完成任期後出任人事部人力資源科總警司。2017年1月升爲助理處長，掌管人事部。2018年11月升爲高級助理處長，接管行動處處長。2019年11月再升爲副處長〔行動〕。
蕭澤頤服務警隊期間喺多個唔同性質嘅崗位服務，主要駐守前線行動單位，亦擔任過刑事情報相關職務同派駐人事部。在職期間喺多間院校修讀外地發展課程，當中包括清華大學、史丹福大學、哈佛大學同國家行政學院。
2021年6月23號，中華人民共和國國務院根據香港特別行政區行政長官林鄭月娥嘅提名同建議任命蕭澤頤爲警務處長。

傳聞
2022年1月9號，升旗易得道引述線報，獨家披露蕭澤頤啲老婆仔女一律喺2021年9月投奔澌與其僱主敵對嘅英國，可能係對中共同香港政權唔忠誠嘅表現；當事人同政府都沉默以對；該報道補充，噉樣叫做「祼官」，由於係貪污腐敗嘅常用手段，喺大陸官場係禁忌。
蕭瑋德

蕭瑋德（英文：Wade Hsiao），係臺灣音樂製作人同結他手。佢係臺灣樂團「問題總部It's Your Fault」嘅成員。
蕭淵明

蕭淵明（—556年），字靖通，係南梁第五位皇帝，亦係梁文帝蕭順之嘅孫仔（長沙宣武王蕭懿嘅公子、蕭衍嘅侄哥），555年在位，跟諡號叫梁閔帝。
蕭煌奇

蕭煌奇2021年6月1號，蕭煌奇接受《Elle》臺灣版訪問。男歌手原名蕭煌奇英文名Ricky Hsiao國籍 中華民國出世 (1976-09-22) 1976年9月22號（48歲） 臺灣臺北縣（依家嘅新北市）職業歌手、作曲人、作詞人、按摩師、按摩店老闆、主持人語言國語、台語、意大利語、日語教育程度臺北市立啟明學校畢業音樂類華語流行音樂、台語流行音樂演奏樂器結他、薩克斯風、爵士鼓代表作品《你是我的眼》《阿嬤的話》《愛作夢的人》《末班車》《上水的花》活躍年代2000年—唱片公司華納音樂經紀公司星光娛樂網站蕭煌奇個人官方網站相關團體全方位樂團網路電影資料庫（IMDb）資訊
獎
金曲獎最佳台語男歌手獎  2008年 《真情歌》  2010年 《愛作夢的人》  2015年 《上水的花》                
最佳台語專輯獎  2008年 《真情歌》  2012年 《思念會驚》  2015年 《上水的花》
蕭煌奇（粵拼：siu1 wong4 kei4；臺灣閩南話：Siau Hông-kî；英文：Ricky Hsiao；1976年9月22號—），臺灣新北市板橋區人，臺北市立啟明學校畢業，係視障人士，同時係華語流行音樂唱作人同柔道運動員。佢有一個家姐，叫蕭玉娟。擁有柔道兩段黑帶嘅佢更代表台灣出戰1994年北京殘障亞運，得到銅牌，1996年，喺亞特蘭大殘障奧運會得第7，但阿嫲就喺嗰時離世，令佢寫下《你是我的眼》同《阿嬤的話》。因為佢都係有按摩執照嘅按摩師，佢副業係按摩店老闆，而聘請好多視障按摩師，令佢哋都有就業機會。佢喺弱視時期迷上打機，對體育類遊戲特別拿手，即使依家都可以憑聲音玩 Wii Sports入面嘅棒球同保齡球遊戲，而且分數都相當可觀。1995年起擔任全視障樂團全方位樂團團長、主唱、色士風手，亦會演奏結他同爵士鼓，經常獲邀至世界各地演出。1999年，佢獲得台灣十大傑出青年獎。 2002年中，因為從事水泥工作嘅爸爸到黃小琥屋企裝修，後來向佢推薦當時重係獨立駐唱歌手嘅蕭煌奇，後來重一齊喺台灣各個地方駐唱。
喺2002年12月推出首張創作專輯《你是我的眼》同2004年12月推出第2張創作專輯《黑色吉他》，佢包辦咗大部分嘅詞曲創作，係台灣少數主打國台語雙聲帶市場成功嘅創作型男歌手，佢嘅國語歌曲《你是我的眼》喺2007年5月被林宥嘉喺首屆《超級星光大道》翻唱，更攞到25分滿分，而正式爆紅。而台語歌曲《阿嬤的話》喺2007年8月被賴銘偉喺第2屆《超級星光大道》翻唱，引起廣泛討論，之後歌曲更風靡全台。因為細個學聲樂時候有學意大利語，所以可以傳唱三大男高音名曲。
由於罹患先天性白內障令佢一出世就失明，直到4歲嗰年做手術而變成弱視，雖然睇唔清，但都算有返啲視力。到咗15歲嗰年，同朋友打機時又再失明。佢形容：「別人睜開眼看到的是全世界；我只看得到整片的白，就算睡著了，眼前還是一片白」（人哋擘開眼睇到嘅係全世界；我只睇得到整片嘅白，就算睏着咗，眼前重係一片白）。2015年2月，加盟湖南衛視《我是歌手》第三季、為終極補位歌手，之後喺突圍賽演唱《夜夜夜夜》以第七名突圍失敗。

《我是歌手》第三季
2015年2月，加盟湖南衛視《我是歌手》第三季、為終極補位歌手，之後喺突圍賽演唱《夜夜夜夜》以第七名突圍失敗。

榮譽同大事紀
喺1991年，獲得第8屆殘障人金鼎獎歌唱比賽嘅第1名。喺1992年，獲得第8屆殘障人金鼎獎歌唱比賽嘅優勝獎。喺1994年，獲得國際殘障才藝競賽歌唱組嘅第1名同視障者金獅獎歌唱比賽嘅第1名。喺1995年，組成首個視障者樂團「全方位樂團」。喺1996年，獲得全國殘障青年音樂家選拔嘅第2名同1996年美國亞特蘭大殘奧會嘅柔道項目第7名，但佢阿嫲喺佢返台灣前過世，後來寫咗《阿嬤的話》。喺1997年，獲得全國殘障青年音樂家甄選嘅西樂組第2名。喺1998年，獲得首屆全國身心障礙者文藝獎嘅詞曲創作組第1名同第6屆視障音樂比賽嘅聲樂組第1名。喺1999年，獲得第2屆全國身心障礙者文藝獎嘅詞曲創作組第2名同第37屆十大傑出青年。
喺2000年，獲得第3屆全國身心障礙者文薈獎嘅詞曲創作組第3名。喺2001年，獲得第4屆全國身心障礙者文薈獎嘅詞曲創作組第1名。喺2002年，出版口述自傳《我看見音符的顏色》。喺2003年，入圍金曲獎「最佳國語男演唱人獎—《你是我的眼》」、「最佳作詞人獎—《你是我的眼》」同獲得第5屆全國身心障礙者文薈獎嘅詞曲創作組第1名.喺2005年，入圍金曲獎「最佳台語男演唱人獎—《黑色吉他》」、「最佳台語流行音樂演唱專輯獎—《黑色吉他》」。喺2008年，榮獲金曲獎「最佳台語男歌手獎—《真情歌》」、「最佳台語專輯獎—《真情歌》」同入圍金曲獎「最佳作曲人獎—《愛這首歌》」。喺2009年，入圍金曲獎「最佳國語男歌手獎—《我是蕭煌奇》」。喺2010年，榮獲金曲獎「最佳台語男歌手獎—《愛作夢的人》」，入圍金曲獎「最佳台語專輯獎—《愛作夢的人》」、「最佳專輯製作人獎—《愛作夢的人》」、「最佳作詞人獎—《心裡有針》（姚若龍填詞）」喺2011年1月18號簽約華納唱片。喺2012年，榮獲第23屆金曲獎「最佳台語專輯獎—《思念會驚》」、入圍第23屆金曲獎「最佳台語男歌手獎—《思念會驚》」同榮獲第23屆金曲獎「最佳作詞人獎—《阿爸的虱目魚》（武雄填詞）」。喺2015年，榮獲第26屆金曲獎「最佳台語男歌手獎—《上水的花》」同埋「最佳台語專輯獎—《上水的花》」。
賀谷英司

賀谷英司（1969年2月8號—）係日本足球員，司職後衞，效力過鹿島鹿角，橫濱水手，京都不死鳥，及仙台七夕。